
Zusammenfassung 


In seinem Beitrag, Pfr. Dr. Nicolae Achimescu besteht vor allem auf die Bedeutung 
des Heiliges Geistes für das Leben aller heutiger Christer, gleichgültig ob sie 
Orthodoxen, Römisch-Catholiken oder Evangeliken sind. Wir alle brauchen heute so 
sehr der Heiligen Geist, der Geist des Lebens zusamen. 


Der Beitrag wurde auf drei Kapitel strukturiert: Der Heilige Geist - der 
Geist des Lebens und unserer Gemeinschaft in Gott; Unsere Erneuerung in 
Heiligen Geist; Bewahrung und Erneuerung der Schöpfung in Heiligen 
Geist. 

EPICLEZA EUHARISTICĂ 


Tratând despre epicleza în Euharistie, nu voi intra prea mult în aspec- 
tele de ordin teologic ale acestei probleme, nici nu mă voi opri la disputele din 
trecut în legătură cu aceasta, ci mă voi limita să prezint, pe scurt, geneza şi 
evoluţia epiclezei aşa cum apare ea în textele liturgice ale Euharistiei atât în 
Orient cât şi în Occident. 

Etimologic, epicleză (epic/esis în greceşte, de la verbul epicaleo = a 
invoca) înseamnă invocare, rugăciune. În primele patru secole cuvântul 
epicleză însemna orice invocare în rugăciune, fie a lui Dumnezeu, fie a Sfintei 
Treimi, fie a uneia dintre cele trei Persoane divine şi nu se limita doar la 
Euharistie. De pildă, în secolul al III-lea, Tertulian vorbea despre o invocare 
a Duhului Sfânt (o epicleză) pentru sfinţirea apei de botez, iar Hipolit despre 
invocarea aceluiaşi Duh Sfânt în rugăciunea de hirotonire. Cărţile liturgice 
erau pline de epicleze. Abia în secolul al IV-lea, mai exact după Conciliul I 
din Constantinopol (381), cuvântul epicleză se limitează la invocarea Duhului 
Sfânt la Liturghie şi devine termen tehnic cu sensul de invocare a Duhului 
Sfânt pentru prefacerea pâinii şi a vinului în Trupul şi Sângele lui Cristos, 
invocare făcută după rostirea cuvintelor Domnului: Acesta este Trupul meu, 
acesta este Sângele meu. De fapt nu este o invocare directă a Duhului Sfânt. 
Este invocat Tatăl, uneori Fiul ca să-l trimită pe Duhul Sfânt pentru a preface 
darurile. O invocare directă a Duhului Sfânt o vom găsi mult mai târziu în 
Occident, în liturghia mozarabă sau hispanică. 


Trebuie precizat din capul locului că epiclezele pe care le găsim în 
textele Liturghiei, atât în Orient cât şi în Occident, se împart în două categorii: 
1) epicleza de consacrare - sau de transsubstanţiere în limbaj scolastic - prin 
care se cere transformarea pâinii şi a vinului în Trupul şi Sângele lui Cristos 
şi 2) epicleza de sfințire a credincioşilor prin care se cer roadele jertfei euha- 
ristice pentru credincioşi, în special se cere ca cei care se împărtăşesc cu 
Trupul sacramental al lui Cristos să fie transformați în Trupul Mistic al lui 
Cristos şi să formeze astfel, în unitate şi iubire, noul Popor al lui Dumnezeu, 

noul Ierusalim. Cum locul normal al acestor epicleze de sfințire era înainte de 
împărtăşanie, le putem numi epicleze pentru împărtăşanie. Mult timp, la 
începutul Bisericii, nu au existat decât epicleze aparținând celei de a doua ca- 
tegorii, adică epicleze pentru sfințirea credincioşilor. 

Rădăcina acestei epicleze de împărtăşanie o găsim în liturgia iudaică. 
Este vorba de rugăciunea Semone Esre, adică rugăciunea celor 18 binecuvântări. 
Mai exact, este binecuvântarea a 17-a numită Abodă, care, după spusele rabinilor, 
prelua rugăciunea ce însoțea la templu oferirea jertfelor. Ea sună astfel: 

Fie ca tu să-ţi găseşti plăcerea, Doamne Dumnezeul nostru, 

în poporul tău Israel; restaurează-ţi cultul în Sanctuarul 

casei tale şi primeşte neîntârziat cu iubire şi bunăvoință jert- 

Jele lui Israel şi rugăciunea lui. Pururi să-ți placă ţie cultul 

lui Israel, poporul tău. Fie ca ochii noştri să vadă întoar- 

cerea ta în Sion şi la lerusalim, cetatea ta, ca în vremurile de 

odinioară. Binecuvântat să fii tu, Doamne, care milostiv faci 

să se întoarcă prezenţa ta în Sion. 

Această rugăciune iudaică transformată în epicleză creştină, o găsim 
în forma ei cea mai arhaică, în Canonul Roman (Canonul sau Rugăciunea 
Euharistică în liturgia latină corespunde Anaforei în liturgia orientală). 


Te rugăm cu umilinţă, Dumnezeule atotputernic, să porun- 
cești ca jertfa aceasta să fie adusă, prin mâinile sfântului tău 
înger, pe altarul tău ceresc, în fata maiestăţii tale dumne- 
zeieşti, pentru ca noi toți care vom primi prin împărtăşire din 
acest altar preasfântul Trup şi Sânge al Fiului tău, să ne 
umplem de toată binecuvântarea cerească şi de harul tău. 


Introducerea îngerului în această rugăciune din Canonul Roman îşi 
găseşte explicația tot în iudaism, pentru care îngerii erau cei care făceau legă- 
tura dintre cer şi pământ. Pentru iudaismul antic şi pentru primii creştini care 
proveneau din iudaism nu era o distincție precisă între prezenţa lui Dumnezeu 
şi prezenţa îngerului lui Dumnezeu. Îngerul îl face pe Dumnezeu prezent într- 
un anumit loc, salvgardându-i transcendenţa. Ulterior, în liturgia creştină, spre 
a se evita ambiguitatea, spre a nu lăsa ereticilor posibilitatea unor interpretări 

greşite, s-a înlocuit îngerul cu Cuvântul-Logosul în timpul disputelor cu 
anianii, şi cu Duhul Sfânt în timpul disputelor cu adepții lui Macedoniu. Cano- 
nul Roman, tradiționalist, conservator, a rezistat acestui proces de înlocuire, 
păstrând în continuare cuvântul înger. 


Primele epicleze Euharistice care s-au elaborat sunt, cum am amintit, 
epicleze de sfințire iar cel invocat este Logosul-Cuvântul. Într-un al doilea 
răstimp apar atât în Orient cât şi în Occident, şi epiclezele de consacrare a 
pâinii şi a vinului invocat fiind tot Logosul. Acest lucru apare de două ori în 
textele euharistice pe care ni le prezintă Sfântul Iustin în secolul al II-lea. 
Aceeaşi epicleză de consacrare prin invocarea Logosului o găsim în aceeaşi 
perioadă la Sfântul Irineu, episcop de Lyon, în Franța, venit din Orient, din 
Asia Mică. Epicleza pe care o găsim în Traditio Apostolica a Sfântului 
Hipolit Romanul, (secolul al III-lea) în forma sa originară este tot o invocare 
a Logosului şi nu a Duhului Sfânt. Trebuie amintit că Sfântul Hipolit a venit 
la Roma tot din Orient, foarte probabil din Siria. Epicleza din Traditio Apos- 
tolica este o epicleză de sfințire a credincioşilor şi nu de consacrare. Tot o 
epicleză de sfințire găsim şi în anafora antiohiană din Testamentum Domini, 
mai veche decât cea din Traditio Apostolica a lui Hipolit, ca şi în cea siro- 
orientală a lui Addai şi Mari. 

În secolul al IV-lea, încă mai era invocat Logosul asupra pâinii şi 
vinului. Iată, de pildă, epicleza din anafora lui Serapion, episcop de Thmuis 
în Egipt, prietenul şi corespondentul Sfântului Atanazie: 


Dumnezeul adevărului, să vină Cuvântul tău sfânt asupra 

acestei pâini, pentru ca pâinea să devină trupul Cuvântului, 

şi asupra acestui potir, pentru ca potirul să devină sânge 

adevărat. 

În continuare urmează imediat o epicleză de sfințire a credincioșilor, 
dar aceasta adresată Duhului Sfânt. 


Dar după Conciliul I din Constantinopol (381) unde au fost condamnați 
Macedonius şi pneumatomacii care negau divinitatea şi consubstanțialitatea 
Duhului Sfânt cu celelalte persoane divine, ca aplicare practică a învățăturii Con- 
ciliului pe plan liturgic, treptat, rolul Logosului în epiclezele euharistice î ia în 

exclusivitate Duhul Sfânt. Şi nu numai în epielezele euharistice. După Conciliul 
din Constantinopol, de pildă, la binecuvântarea apei la botez nu se mai cere lui 
Cnistos să coboare în apa baptismală, ci este invocat Duhul Sfânt. 


Cuvântul prin care se indică acțiunea Duhului Sfânt asupra darurilor 
cunoaşte în această perioadă de după Conciliul din Constantinopol o evoluție. 
În anafora greco-siriană numită pseudo-clementină pe care o găsim în Con- 
Stituțiile Apostolice se cere Tatălui să-l trimită pe Duhul Sfânt ca să arate - 
apofene - că pâinea, e trupul, iar vinul e sângele lui Cristos. În anafora 
Sfântului Vasile este folosit cuvântul anadeixai, ca să arate, să descopere, 
trupul şi sângele lui Cristos în această pâine şi în acest vin. 

Sfântul loan Gură de Aur, a venit de la Antiohia ca episcop la Con- 
stantinopol. El a adus din Siria anafora celor 12 apostoli pe care a remaniat-o 
şi care avea să-i poarte numele. Textul epiclezei din anafora celor 12 apostoli, 
folosea acelaşi cuvânt pe care îl găsim şi în anafora siriană a Sfântului Iacob: 
poiese: să facă din această pâine Trupul lui Cristos şi din acest potir Sângele 
lui Cristos. Sfântul loan Gură de Aur, la textul remaniat adaugă: transfor- 
mând - metabalân - pâinea în Trupul lui Cristos cu Duhul Tău cel Sfânt, 
transformând cu Duhul tău cel Sfânt ce este în acest potir în preacinstitul 
Sânge al lui Cristos. 


Introducând acest termen - a transforma - în epicleza de consacrare, 
Sfântul loan Gură de Aur nu a voit să facă abstracție de cuvintele Domnului: 
Acesta este Trupul meu, acesta este Sângele meu, şi să afirme că Duhul Sfânt 
în acest moment al epiclezei săvârşeşte prefacerea darurilor, căci scrie marele 
episcop: 

Cuvântul: Creşteți şi vă înmulțiţi..., deşi nu a fost rostit decât 

o singură dată, continuă să-şi exercite eficacitatea şi vă dă 

puterea să procreaţi copii; la fel este cu cuvântul: acesta este 

trupul meu. Pronunţat o singură dată, el dă, şi acesta până 

la sfârşitul lumii, tuturor jertfelor existența şi forța (De 

proditione Iudae, Omilia nr. 6, PG 49,380). 


De altfel, lăsând la o parte faptul amintit că primele epicleze au fost 
de binecuvântare a credincioşilor, în multe liturghii, ca, de pildă, în cele 

copte: a Sfântului Vasile şi a Sfântului Ciril, în liturghia greco-alexandrină a 
Sfântului Grigore, în cea greacă a Sfântului Marcu, în cea greacă pe care o 
găsim în papirusul de la Dêr Balizeh găsim o epicleză de consacrare înainte 
de cuvintele Domnului: Acesta este Trupul meu, acesta este Sângele meu, 
afară de epicleza de binecuvântare a credincioşilor care urmează după 
cuvintele Domnului sau ale instituirii. 


Chiar în liturghia Sfântului loan Gură de Aur, aşa cum s-a celebrat ea 
până în secolul al VIII-lea şi cum o găsim în Codex Barberini 336, găsim 
această epicleză adresată nu Duhului Sfânt, ci lui Cristos, chiar la începutul 
liturghiei, înaintea anaforei: 


Doamne Dumnezeul nostru, care te-ai jertfit ca un miel fără 

pată pentru mântuirea lumii, priveşte asupra noastră, (pri- 

veşte) asupra acestei pâini şi asupra acestui potir şi fă din 

ele Trupul tău curat şi Sângele tău preţios şi hrană pentru 

suflete şi trupuri. 

Sfinții Părinți greci s-au ocupat puţin de această problemă. Dar pentru 
ei epicleza înseamnă anaforă. Toată anafora sau Rugăciunea euharistică este 
epicletică şi chiar toată liturghia în ansamblul ei, şi nu s-au gândit să o frag- 
menteze sau să izoleze vreo rugăciune din contextul liturghiei. 

În toată tradiția, şi greacă şi latină, a existat convingerea că, nu numai 
Euharistia, dar toate tainele îşi au eficacitatea virtute Spiritus Sancti - prin 
puterea Duhului Sfânt. Cristos care în viața sa pământească a înfăptuit lu- 
crarea sa de mântuire prin puterea Duhului Sfânt, îşi continuă lucrarea sa de 
mântuire în celebrările liturgice prin puterea aceluiaşi Duh Sfânt. Tradiţia 
latină se reflectă foarte bine în această rugăciune prevăzută în Sacramentarul 
Leonian pentru liturghia zilei de Crăciun: 

Doamne, priveşte cu bunăvoință la darul poporului tău: pe 

altarele tale nu este un foc străin, nu este sângele animalelor 

fără judecată care se varsă. Ci, prin puterea Duhului Sfânt, jert- 

fa noastră este Trupul şi Sângele preotului însuşi (Cristos). 

Cel dintâi care a afirmat că prefacerea darurilor are loc la epicleză prin 
invocarea Duhului Sfânt după cuvintele instituirii şi nu la cuvintele Domnului: 
Acesta este trupul meu, acesta este Sângele meu, a fost un nestorian Babai 
cel Mare, în secolul al VII-lea. Glasuri sporadice s-au mai auzit în timpul 
disputelor iconoclaste: Nichifor din Constantinopol în secolul al VIII-lea şi 
Teodor Abu Qurra în secolul al IX-lea. Nu se cunoaşte precis gândirea 
Sfântului Ioan Damascenul. Dar nu au fost polemici pe această temă între 
orientali şi latini: toți îşi urmau tradiția proprie de rugăciune având acelaşi 
fond comun de credință. Polemicile au început în secolul al XIII-lea cu 
monofiaitul armean Vartan cel Mare. Ele s-au amplificat cu bizantinii Nicolae 
Cabasilas în secolul al XIV-lea, cu Simeon din Tesalonic şi Marcu din Efes 
în secolul al XV-lea. Dar la pozițiile rigide pe care le cunoaştem pe tema 
epiclezei nu s-a ajuns decât în secolul al XVII-lea. 


Un teolog bizantin din secolul al XV-lea, Gheorghe Scolarios, dă răs- 
punsul exact, în spiritul întregii traditii creştine, la această problemă care a pro- 
vocat în trecut polemici sterile şi dăunătoare unității Bisericii: liturghia, spune 
Scolarios, în ansamblul ei este epicletică. Gândirea lui a fost reluată ceva mai 
târziu în Occident de episcopul Bossuet şi dezvoltată în aceşti termeni: 


Biserica, cu scopul de a face vie celebrarea sfântă, vorbeşte 
în fiecare moment al ei ca şi cum tocmai atunci ar săvârşi-o 
fără să se preocupe prea mult dacă s-a petrecut deja (e 
vorba de prefacerea darurilor) sau trebuie să se petreacă 
mai târziu, foarte bucuroasă că totul e cuprins în totalitatea 
celebrărilor şi că se obține în cele din urmă o explicare a 
tainei mai completă, mai vie şi mai sensibilă decât ne putem 
imagina... Biserica nu oboseşte să explice în multe moduri 
marea realitate care se săvârşeşte rugându-l pe Dumnezeu 
să o săvârşească mai departe (Explication de quelques 
difficultés sur la prière de la Messe, 45). 


pr. Claudiu DUMEA 

Résumé 


La conférence expose, en syntese, la genèse et l’évolution de l’épiclèse, en suivant les 
plus anciens textes eucharistiques en Occident et en Orient. 

Jusquw'ă la fin du M-ème siècle, épiclèse était toute invocation en prière adressée à 
Dieu ou à n'importe quelle Personne divine. Elle ne se limitait pas à l’ Eucharistie. 
Les premières épiclèses étaient pour la communion. L'objet propre était la 
sanctification des communiants, le pain et le vin étant comme véhicules de la vie 
divine. Plus tard, apparaîtront les épiclèses de consécration du pain et du vin, par 
l'invocation soit du Logos, soit du l’ Esprit Saint. 

Après le premier Concile de Constantinopole (381), où a étè défini la dogme de la 
divinité de l’Esprit Saint, la parole épiclèse devient le terme technique pour 
Pinvocation de l'Esprit Saint afin qu’il transforme le pain et le vin. C'était 
l'application pratique sur le plan liturgique, de l’enseignement du Concile. 
Pendant de longs siècles, les différentes Eglises ont prononcé, sans nourrir la moindre 
controverse entre elles, les formules forgées par leurs propres traditions. 

Plus tard, dans des contextes polémiques, lépiclèse soulèvera le problème 
théologique à propos du moment de la consécration. 


